
Tuđman i masonstvo 
I. 


Hrvatsku su kao državu obnovili, — protiv volje masonske velevlasti, koja gospodari Zapadom, — u prvomu redu, 
oni koji su za nju ginuli i to najčešće s krunicom oko vrata, a za njezino se međunarodno priznanje može zahvaliti 
najprije Papi Ivanu Pavlu II. Međutim, na početku samostalnosti hrvatski su državotvorni elementi ostali u manjini 
(i to uglavnom na položajima u vojsci i policiji). U toj trećoj hrvatskoj državi od njezina su početka prevladali, u 
nerazmjerno veliku broju pripadnici lijevih struktura posebno iz redova bivših komunista. Ćiro Grubišić je, kao 
očevidac nastajanja takve stvarnosti, to ovako opisao: 

»... Tuđman je svoj program, u obliku Nacrta programske deklaracije HDZ-a, definirao još u veljači 1989... Skupio 
je nas nekolicinu (u međuvremenu je na mjesto tajnika Inicijativnog odbora HDZ-a postavio Ivana Bobetka), i mi 
smo iduća tri mjeseca zapeli i radili kao crnci!... Tuđmanova obitelj i nas trojica članova Inicijativnog odbora HDZ- 
a: Milan Kovač, Ivan Bobetko i ja... Osim obitelji i nas trojice iz Inicijativnog odbora, povremeno se još angažirao 
Perica Jurić i nitko više!... Glavna osovina bili smo, sve do osnivačke skupštine, nas trojica-četvorica i 
Tuđmanova familija. Doduše, i Miroslav Kutle. On je sve to financirao... Doprinos svih ostalih bio je neusporedivo 
manji. Neven Jurica, Ivan Tolj i Zdravko Gavran ipak su bili samo 'pjesničke duše', Manolić se priključio tek 
nekoliko dana uoči osnivačke skupštine, a ni Šeksa nismo suviše često viđali. Dolazio je tek povremeno. Tek kad 
je proradila baraka u Savskoj, počeli su dolaziti Vekić, Degoricija i mnogi drugi... Ona druga strana, s Veselicama 
na čelu, smatrala je da predsjednik HDZ-a može biti jedino Marko Veselica... Ali ipak smo nas trojica — Kovač, 
Kutle i ja — bili malo više povezani e emigracijom pa smo na sve te stvari gledali malo objektivnije. Znali smo koliki 
ugled Marko Veselica uživa u dijaspori (sa svojih je 11 robijaških godina za emigraciju bio pravi svetac) i da će 
njegovo 'ispadanje iz igre' tamo vrlo nepovoljno odjeknuti. Ali isto smo tako bili svjesni da Tuđman radi ozbiljan 
posao, dok se u Veseličinoj grupi sve svodi na... pričanje bez rezultata... Ali nisam mogao (ili, eto, vrlo teško) 
progutati rad u tom zajedničkom projektu s Manolićem i njemu sličnima. Takvih ljudi kao što su Manolić ili 
Boljkovac u Veseličinoj skupini nije bilo. | tu sam se, možda donekle lomio. U to vrijeme nije se moglo biti dobar s 
emigracijom, a ne biti s Markom Veselicom...Vidite, kad je izbio taj nesretni raskol, Tućiman me zadužio da dam 
sve od sebe u pronalaženju kompromisa i pomirenja s Veseličinom grupom. Ali kako do toga nije došlo, Tuđman 
je bio primoran nevoljko prihvatiti pruženu ruku Jože Manolića, kojemu je bio cilj dočepati se samog vrha HDZ-a, 
pri čemu je bio uspješan i dovodio u HDZ svoje istomišljenike Boljkovca, Degoriciju, Hlada, zetove i mnoge druge 
ateističko-jugosocijalističke pristaše, upisivao ih u HDZ i vješto postavljao na visoka mjesta u stranci. Po istom 
receptu instalirao je svoje ljude gotovo u svim područjima i na svim razinama stranačkih i državnih vlasti. Po HDZ 
općenito je bilo kobno to što je Manolićeva (i Mesićeva) grupacija u stranci tada, 1989. i 1990., smatrala kako je 
hrvatsko pitanje konačno riješeno (i to pozitivno) Ustavom SFRJ i SRH iz 1974. pa su obojica preferirali takve 
ljude koji su imali dulji staž u SK, koji su svojedobno bili odani jugosocijalistički birokrati, koji su mrzili 
Hercegovce1 i nisu htjeli čuti za Hrvate i hrvatsko pitanje u BiH, koji su u hrvatskoj emigraciji vidjeli samo 
neprijatelje, koji nisu nikada željeli čuti za Bleiburg i križne hrvatske putove, kojima je strana sveopća pomirba 
Hrvata i hrvatstva. Ti, Manolićevi HDZ-ovci, nikada i nigdje nisu mogli predstavljati više od 10 posto Hrvata, ali su 
zato zauzeli u ime HDZ-a više od 90 posto državnih funkcija.«2 

Josip Manolić je neosporno pridonio ostvarenju hrvatske državnosti,3 ali je on dalju izgradnju te države zamišljao 
prema zapadnim standardima, a to znači da se nije slagao s bitnim Tuđmanovim političkim odredištima. Tuđman 
je, osjećajući u državi suprotstavljenost dviju političkih tendencija, zaključio da su »strani scenaristi... došli do 
zaključka«, da treba ići »na raskol HDZ-a«.4 

Franjo Tuđman i zbog okupiranosti mnogobrojnim brigama nije imao veći utjecaj na izbor mnogih kadrova vlasti 
pa se tako dogodilo da se (prema nekim analitičarima) u Ministarstvu vanjskih poslova, odnosno u diplomatskoj 
službi, zaposlilo samo oko 20 % državotvornih Hrvata. Praktični katolici nisu primani u hrvatsku diplomaciju ni kao 
niži službenici. 

Ubrzo nakon nastanka države prepoznatljivi pojedinci (bez Tuđmanova znanja) poduprli su na insistiranje Zapada 
uvoz sekti u Hrvatsku (na primjer mormona) premda su mogli biti svjesni da pretežni dio uvozne ideologije služi 
određenim inozemnim strukturama radi uništavanja hrvatskoga duhovnog identiteta. Istodobno su strani plaćenici, 
na određenim položajima u Hrvatskoj ( a koji su bili i dobri poznavatelji zapadnih putova droge!) naređivali SZUP- 
u da uhodi pravovjerne katoličke svećenike posebno po sveučilišnim gradovima. 

Nekršćanski i protukršćanski elementi, koji su od početka zavladali HDZ-om od stranačkoga vrha do temeljnih 
ogranaka, pripremili su i to pod kršćanskim prividom, kasniji gospodarski, a time posljedično, i politički slom 
Hrvatske. 


Nekadanji komunisti, posebno oni iz UDB-e i KOS-a, prihvatili su kao prirodne saveznike u zauzimanju i podjeli 
vlasti, masone iz inozemstva i masonske kandidate iz zemlje. Infiltracija masona u novu vlast, odnosno u samu 
vladajuću Hrvatsku demokratsku zajednicu, bila je ozbiljna zbog toga što je masonstvo nadnacionalna i strogo 
hijerarhijska tajna organizacija u kojoj su i masoni u Hrvatskoj, bez obzira na svoja osobna uvjerenja, prisiljeni 
slijediti političke direktive inozemnih masonskih centara. Vatikanska je diplomacija raspolagala vjerodostojnim 
saznanjima o zakulisnoj politici masonskih čimbenika na Zapadu. Ivan Fuček (profesor moralne teologije na 
Papinskomu sveučilištu Gregoriani u Rimu) o tome navodi ovo: 

»Nešto kasnije za Vjesnik,... u proljeće 1993., msgr. Milan Simčić, podtajnik Kongregacije za kler pri Sv. Stolici, 
iznio je vrlo Značajne informacije o zakulisnim igrama masona upravo preko socijalista. Te su igre bile poznate 
kako Sv. Stolici i Predsjedniku BK Europe praškom kard. Miroslavu Vlku, tako i nekim tada uvaženim političarima 
kao Flaminiju Piccoli itd. Stav je bio vrlo detaljno određen na famoznoj sjednici socijalista Europe u Beču (9.srpnja 
1991.), taman pred agresiju protiv Hrvatske. Nekoliko dana prije (1. srpnja) talijanski ministar vanjskih poslova De 
Michelis imenovan je šefom ministara vanjskih poslova Europe. Poznat je neprijateljski stav tog političara prema 
Hrvatskoj. Bio je u službi masonerije. Naime, u ožujku iste 1991. glavni akteri europske masonerije održaše 
sjednicu o pitanju kakav će stav zauzeti prema zemljama koje su izašle iz socijalizma. ...Raspravljalo se dugo o 
alternativi: da li strateški raditi preko demokršćanske internacionale ili naprotiv strategiju usmjeriti preko 
socijalističke internacionale. Složili su se: ne možemo ići s demokršćanima jer je njihova vizija nespojiva s 
budućom Europom koju treba izraditi. Radilo se užurbano. Uslijedio je sastanak s internacionalom socijalista već 
u travnju 1991. Dogovorili su se o izradbi političke strategije za europske zemlje izašle iz komunizma. Tako je 
spomenuti sastanak paneuropskih socijalista u Beču, od 9. srpnja iste godine bio po masonima odlično spremljen. 
Glavni referat je držao ministar vanjskih poslova tadašnje, još nepodijeljene, Čehoslovačke. On je bio instrument. 
Predložio je strategiju socijalista u sljedećim načinima: 1) Socijalisti kao takvi u tim Zemljama nemaju široke mase 
za sebe nego su još uvijek jaki komunisti, koji su trenutno u pozadini. Njih na svaki način treba reciklirati. Ta 
latinsko-grčka riječ znači: treba ih ponovno upotrijebiti, slično upotrebi otpadaka u proizvodnom procesu. Drugim 
riječima, treba ih prerušiti u socijaliste: neće im biti strano izvikivati parole kao demokracija, sloboda... 2) Na svaki 
način treba spriječiti rast demokršćanskih snaga, bilo kakvo osnivanje i svako daljnje afirmiranje (spominjem da 
se nakon toga dogodio raspad demokršćana u Italiji, dok komunisti ostaju na istim pozicijama, pod novim 
šiframa). 3) Pad komunizma 1989. nema se nipošto pripisati Crkvi, napose ne Ivanu Pavlu II — Papi Poljaku, nego 
isključivo laičkim disidentskim krugovima. 4) Zemlje izašle iz komunizma nalaze se u golemoj ekonomskoj krizi i 
treba im novca. Nisu ni u kakvoj mogućnosti izvoza. A što se tiče uvoza i pomoći imaju se srediti tako da im 
zapadne civilizirane zemlje prebace zagađujuću industriju. 5) Što se tiče multinacionalnih država (Sovjetske Unije, 
Čehoslovačke, Jugoslavije), nakon žestoke debate, složili su se u načelu: tim državama ni na koji način ne 
smijemo dopustiti da se raspadnu. Te zemlje, po unionističkom principu, moraju ostati multinacionalne, jer da je 
tako lakše osvajati vlast i njima upravljati negoli ako se raspadnu. Nema sumnje, ovo je načelo najopasnije i ono 
je upravljalo agresijom na Hrvatsku. Tu je odgovor zašto je Hrvatska bila i jest trn u oku međunarodnih masonskih 
krugova, zašto se i sada sve poduzima da se Hrvatsku vrati u nekakve federacije, ...«5 

Stvaranje hrvatske države dočekalo je u životu nekoliko starojugoslavenskih masona. Dakako da je bilo i Hrvata 
(nekih intelektualaca i novinara), koji su postali članovi masonskih loža u inozemstvu. Inače više Hrvata, koji su 
živjeli u emigraciji (posebno poslovni ljudi, znanstvenici, profesori) djelovali su kao masoni. 

Znakovito je da je formalna obnova masonstva u Hrvatskoj najprije započela u Beogradu i to u okviru Nenezićeve 
Velike lože »Jugoslavija« koja je započela sa stvarnim djelovanjem u lipnju 1990.6 Nenezić je u jednom intervjuu 
za beogradski Dnevni telegraf izjavio sljedeće: »Iz Hrvatske su naši članovi bili, primjerice, odvjetnik Silvije Degen 
i lječnik Asim Kurjak, ...pa i hrvatski premijer Zlatko Mateša.«7 

Masoni su se u Hrvatskoj, poslije raspada Jugoslavije posebno aktivirali u Austriji. Branimir Horvat (koji je trebao 
biti prvi Veliki majstor Velike lože Hrvatske) u razgovoru za Vjesnik, dne 13. lipnja 1992. ističe da u Zagrebu ima 
dvadesetak masona i da zagrebački masoni rade u ložama u Klagenfurtu, Grazu i Beču.8 

Odmah nakon proglašenja države neki masoni Hrvati (posebno iz Amerike, Francuske i Švicarske) požurili su u 
Hrvatsku i medijski se eksponirali obrazlažući svoje masonske ideje. Ostao je neuspješan pokušaj Branka Alojzija 
Presičeka (od 1968. član američke lože Misson) da u Zagrebu osnuje prvu hrvatsku masonsku ložu, koja bi se 
zvala Libertas i da pridobije za svoje ideje prvake hrvatske oporbe. Na pitanje novinara ima li među hrvatskim 
političarima masona Presiček je odgovorio: »Ima, ali vam njihova imena ne bih rekao i da ih sve poznajem. Da 
zadovoljite znatiželju, kažimo da je jedan od brojnih kandidata za predsjednika republike na prošlim izborima u 
Hrvatskoj mason, ali je član jedne lože u Austriji.«9 Strast da postane predsjednik Hrvata na način da Tuđman da 
ostavku, opsjela je i jednoga američkog masona (publicistu po profesiji), čiji su roditelji bili podrijetlom iz Hrvatske. 
Inicijativu za formiranje masonstva u Hrvatskoj pokrenuo je 1991. austrijski mason Čedo Kirchner u ime Velike 
lože Austrije, a u dogovoru s nekolicinom hrvatskih i slovenskih masona. U Beču je 21. ožujka 1992. formirana 
Deputacijska loža Illyria, u kojoj je primljeno 13 masona iz Hrvatske i 5 iz Slovenije. Rješenjem Ministarstva 
uprave Republike Hrvatske odobren je dne 21. rujna 1994. upis Velike lože starih i prihvaćenih slobodnih zidara 
Hrvatske u Registar udruženja građana.10 U Zapisniku »sa sjednice Osnivačke skupštine Velike lože starih i 
prihvaćenih slobodnih zidara Hrvatske, održane dana 14. lipnja 1995. godine u Zagrebu, u Vidoševićevoj ulici broj 
9.« u 19 sati navedeno je i ovo: »Na tom skupu bilo je nazočno deset utemeljitelja Velike lože starih i prihvaćenih 
slobodnih zidara Hrvatske. To su: Branimir Horvat (rođen 30. svibnja 1929. u Zagrebu); Zvonimir Tomić (rođen 18. 
svibnja 1942. u Zagrebu); Nenad Porges (rođen 22. prosinca 1946. u Zagrebu); Slobodan Kuvalja (rođen 30. 
rujna 1952. u Srpcu, BiH); Radovan Horvat (rođen 5. listopada 1930. u Zagrebu); Nikola Wirth (rođen 25. 
studenog 1945. u Zagrebu); Dragutin Dumančić (rođen 9. studenog 1945. na Kupresu, BiH); Hrvoje Raguž (rođen 
25. lipnja 1958. u Dubrovniku); Zlatko Bourek (rođen 4. rujna 1929. u Požegi); Zvonimir Žepić (rođen 9. lipnja 
1935. u Zagrebu).«11 

Masoni su po svom običaju djelovali u tajnosti i na način da njihovi neistomišljenici o njima ne raspravljaju, a 
posebno da ne pišu. U ovom smislu nije emitiran i intervju sa mnom kojega je Augustin Bašić zimi 1991. g. 
naručio za HTV u Zagrebu. Informiran sam iz Zagreba 27. svibnja 1993. da se u osječkome listu Magazin (Glasa 
Slavonije) odustalo od objavljivanja feljtona prema mojoj knjizi Masoni u Hrvatskoj. Tiskan je samo jedan veliki 
izvod iz knjige pod naslovom Osječki masoni u tajnim dokumentima UDB-e i to s ovim uvodnim rečenicama: »U 
modernom historiografiji nema ni riječi o ulogama masona u stvaranju prve i druge Jugoslavije. U pozadini 
hrvatsko-srpskih sukoba nedvojbeno stoji srpsko masonstvo potpomognuto od međunarodnog masonstva.«12 
Neki Frane Cetinić iz »jugoslavenske« redakcije francuskog radija u Parizu zamjerio je preko toga radija 
Slobodnoj Dalmaciji što je objavila izvode iz knjige Masoni u Hrvatskoj (Dokumenti iz tajnih arhiva UDB-e).13 

U rujnu 1996. konačno je završen rad na stvaranju masonstva u Hrvatskoj.14 Velika loža Austrije »unijela je 
svijetlo« u Hrvatskoj u tri novoustanovljene hrvatske lože: Hrvatska vila, Grof Ivan Drašković i Tri svjetla dne 14. 
rujna 1996.15 Dne 8. studenoga 1997. na molbu spomenute tri lože u Hrvatskoj Veliki majstor VL Austrije »unosi 
svjetlo« u Veliku ložu Hrvatske.16 

U Temeljnim načelima Konstitucije Velike lože Hrvatske, u članku III., navodi se: »Slobodno zidarstvo isključuje 
priklanjanje Saveza bilo kojoj strani u političkim i religioznim pitanjima.« Očito da ta standardna masonska 
stilizacija ne isključuje vjerski indiferentizam i sinkretizam. U članku IV. istih Temeljnih načela stoji i ovo: »Slobodni 
zidar ne smije onoga tko nije slobodni zidar upoznati (s) Ritualima, znakovima i običajima koji služe međusobnom 
prepoznavanju, ne smije otkriti članove ili kandidate za slobodnog zidara i uopće sve unutarnje stvari loža ili 
Velike lože. Povijest, temeljna načela i svrha slobodnog zidarstva nisu tajna.«17 Ta, također uobičajena 
slobodnozidarska stilizacija izaziva staro pitanje: zašto tolika tajnost masonstva, ako njegovi ciljevi nisu politički i 
okultni. 

Branimir Horvat (umro 11. rujna 1996.) u intervjuu za Vjesnik izjavio je sljedeće: »Uzgred, od strane hrvatske 
države prema nama ne postoje predrasude. To nam je vrlo važno. Velik broj skeptika promijenit će stav kad uoče 
ovakav odnos države prema nama.«18 Tako se i dogodilo pa je broj masona u Hrvatskoj u razdoblju od 1992. do 
1996. dostigao njih 7019, a ubrzo je prešao stotinu. Tome su mnogo doprinijeli i neki «katolički svećenici», koji su 
postali poznati kao najveći propagatori masonskih ideja među Hrvatima. 

U Hrvatskoj je u svibnju i lipnju 1997. kružio letak »Hrvatskih domoljuba«, u kojemu je donesen popis »vodećih 
masona« u Republici Hrvatskoj.20 

U tijeku vremena su masoni i njihovi kandidati za bratstvo polagano zauzimali važne položaje u politici, 
gospodarstvu i kulturi. Mediji u njihovoj službi su samo njih i to štoviše i one među njima, koji su očiti mediokriteti, 

započeli slaviti kao »velike« političare, gospodarstvenike i znanstvenike. 21U tisku je već u ljetu 1996. objavljeno 
prvo upozorenje iz hadezeovske baze da pozicije oko predsjednika Tuđmana zauzima masonski lobi.22 Marko 
Veselica je ujesen 1999. javno iznio mišljenje da se i »u šestorki... obnavljaju jugokomunističke i masonske 
snage...«23 

Paralelno s osnivanjem masonskih loža utemeljivali su se u Hrvatskoj i različiti klubovi, koji su uz deklariranu 
filantropiju i međusobnu pomoć u karijeri postali prikladni i kao regrutni centri kandidata za masonske lože. 


Sam je Tuđman ušao u politiku a da o masonskomu čimbeniku (upravo kao svojedobno i Stjepan Radić) nije imao 
potrebnih historiografskih saznanja. Lav Znidarčić prenio mi je 1984. Tuđmanovo mišljenje o mojoj knjizi 
Masonstvo u Hrvata na ovaj način: »On se ne slaže s tvojim zaključcima u pogledu odlučnih događaja iza kojih da 
bi stajali slob. zidari. Posebno ne 1914., 1918. i 27. III. 1941. On ne poriče i ulogu masona u tim događajima, ali 
smatra da su ipak glavni inicijatori bili drugi (na primjer 27. III. 41. — Englezi i Amerikanci) dok su masoni na svoj 
način pomogli stvari. Ne znam da li je on dobro razumio tvoje zaključke, ali su ovo njegove primjedbe.«24 

Iz Tuđmanova djela Bespuća očito je da mu je i poslije 1984. masonska problematika ostala nepoznanica. 
Tuđmana je nakon dolaska na vlast netko iz njegove neposredne blizine upozorio da je u tisku objavljen izvorni 
podatak (koji sam i ja iskoristio u svojoj knjizi Masonstvo u Hrvata) da je ministar gospodarstva Nenad Porges 
jedan od osnivača masonstva u Hrvatskoj. Tuđman me je u svezi s tom problematikom pozvao ujesen 1997. na 
razgovor u Predsjedničke dvore. On se u tom nekonvencionalnom razgovoru, koji je trajao oko jedan i pol sat, 
pokazao kao veoma tolerantan sugovornik. Ubrzo nakon zajedničkoga kurtoaznoga prisjećanja na naše duge 
večernje razgovore za njegova boravka u mojoj kući u Splitu 1971., glavna tema razgovora postalo je masonstvo. 
Iz pričanja o toj problematici saznao sam da on ni od svojih najbližih nije informiran o tome tko su sve članovi 
masonskih loža u Hrvatskoj. Tuđman se posebno zanimao i za smisao masonstva. Naveo sam mu da sam u 
dobrim odnosima s nekim visoko pozicioniranim inozemnim masonima i upozorio sam ga da se i među njima 
nađe pokoji uvjereni hrvatski nacionalist, kakav je na primjer industrijalac u Brazilu i hrvatski domobranski časnik 
u Bosni tijekom II. svjetskog rata dr. Eugen Laxa (ugledni član distrikta u Brazilu engleske Velike lože u Londonu). 
Istaknuo sam da je, prema mome mišljenju, temeljni motiv angažiranosti najvećeg dijela masona (uostalom kao i 
u pripadnika drugih struktura) karijerizam, a samo u rijetkih pojedinaca i okultizam. Zato sam mu spomenuo 
primjer svoga prijatelja, istaknutoga talijanskog masona 33 stupnja i sveučilišnog profesora u Rimu dr. Lea 
Magnina, koji se bavio i parapsihologijom. Predložio sam Tuđmanu da ga upoznam s jednim poznatim masonom 
najvišega stupnja (nehrvat M.B.), koji tvrdi da može po volji stvarati paranormalne fenomene. Tuđmana je 
posebno zanimalo stajalište Katoličke crkve prema masonskom fenomenu i u svezi s tim sam mu predao 
službeno tumačenje Crkve, prema kojemu je svaki katolik pristupom u ložu ekskomuniciran na način da se ne 
može kada umre ni sprovoditi po kršćanskom obredu. U razgovoru sam stekao dojam da je Tuđman postao 
zabrinut da su prozapadno nadahnuti pojedinci u HDZ-u masoni ili masonski kandidati, koji zajedno s masonima 
iz oporbenih stranaka, zasjedaju u istim ložama, u kojima primaju iste nadstranačke direktive. 

I poslije toga našega razgovora Franjo Tuđman nije bio informiran, od onih koji su po službi koju su obavljali, znali 
tko su masoni u stranci na vlasti i u oporbi. Da je on to veoma želio doznati dokazuje i podatak da je 1998. u 
povodu Papina posjeta Splitu zapitao župana Branimira Lukšića je li mu poznato da li je Vlatko Pavletić mason. 
Tuđman je u to doba (osobito nakon povratka iz SAD) počeo, pred osobama od povjerenja, napadati posebno 
inozemno masonstvo kao neprijatelja hrvatske države. On je svoje negativno mišljenje o slobodnomu zidarstvu, u 
ljeto 1998. ovako stilizirao: »Ali za taj i takav soroševski svijet, soroševsko slobodno društvo, za jednostrana 
socijalistička shvaćanja, za masonska shvaćanja, mi smo zemlja, koja je loš primjer drugima,...«25 


KkkkkK 


Tuđman nije uspio prekinuti polustoljetni kontinuitet vladavine eksponenata komunističkih i masonskih struktura 
nad Hrvatskom. On je htio ostvariti samostalnu Hrvatsku utemeljenu na kršćanskim etičkim zasadama, kojoj će se 
priključiti Hrvati iz zapadne Hercegovine i dijela Bosne. Masonski graditelji»novoga svjetskoga poretka« motivirani 
antiteističkim svjetonazorom i stvaranjem svijeta bez granica, doživjeli su Tuđmana kao sablast prošlosti čije se 
obnavljanje po potrebi mora i nasiljem onemogućiti. Predstavnici tih snaga u Hrvatskoj (i to, dakako, iz oba spola) 
potjecali su velikim dijelom iz obitelji nehrvata, zatim od onih kojima je samo jedan roditelj bio Hrvat i naposljetku 
od potomaka jugounitarističkih i masonskih predaka. Oni se u svojoj subverziji služe novinama, radio i 
televizijskim emisijama.26 

.. Najdostojnije priznanje neovisnoj osobnosti Franje Tuđmana odali su službenici masonskih državnih struktura 
na Zapadu kada mu, slijedeći volju svojih nadređenih, nisu došli na posljednji ispraćaj.27 


Bilješke 


1 Tuđman se iskreno divio Hercegovcima. «Hercegovce je uvijek smatrao najpožrtvovnijim Hrvatima. Volio je kako 
su Hercegovci veličali svoje Hrvatstvo. Osjećao je u tome bliskost s njima. Smatrao ih je izvanredno 
sposobnima...Nije isticao da je Zagorac, ali nije ni bježao od toga... Mudrijaši, fiškali... Tako je znao reći za 
Zagorce. Kod Hercegovaca je volio čvrstinu, tvrdoću. Mada rođen u Zagorju, i on je sam bio tvrd poput 
Hercegovaca. Po mentaliletu je, nesumnjivo, bio bliži Hercegovcima...». (Hrvoje Šarinić u razgovoru za Globus, 
broj 471 od 17. prosinca 1999., str. 16.) 

2 Globus. broj 444 od 11. lipnja 1999., str. 84—85, 87. Sam Manolić ističe da je »uz predsjednika Tuđmana, bio 
jedan od ključnih ljudi koji je sudjelovao u kreiranju politike koja je rezultirala osamostaljenjem i obranom 
Hrvatske«. (Slobodna Dalmacija broj od 28. prosinca 1999., str. 6). 

3 Manolićevi protivnici ne spominju njegovu ulogu u nastajanju hrvatske države, već mu stalno predbacuju 
prošlost. »Josip Manolić je u Saboru u ožujku 1967. optuživao potpisnike Deklaracije o nazivu i položaju 
hrvatskog književnog jezika u ondašnjoj SR Hrvatskoj kao rušitelje 'bratstva i jedinstva i borce protiv 
socijalističkog samoupravljanja'... Manolić je bio šef Ozne u Bjelovaru, kada su u tom gradu vršene masovne 
likvidacije 'narodnih neprijatelja', među kojima su bili i mnogi istaknuti članovi Hrvatske seljačke stranke. Ozna je 
1946. preimenovana u Udbu ... Udba je imala svoje agente i egzekutore i u inozemstvu još dok je u njoj bio 
Manolić, pa bi on mogao znati dosta toga o uhićenjima Kavranove skupine, ali kada su mlađi hrvatski emigranti 
osnovali Hrvatsko revolucionarno bratstvo, on je tada već bio inspektor svih zatvora u Hrvatskoj,...» (Drago Sudar 
u razgovoru za Slobodnu Dalmaciju, broj od 28. rujna 2000., str. 7.) 

4 Stenogram posljednjeg razgovora Tuđmana i Mesića. Nacional broj 246 od 2. kolovoza 2000., str. 5. Nacionalov 
komentator ovoga Stenograma zaključuje da su »Stipe Mesić i Josip Manolić pokušali izvesti puč u vladajućoj 
stranci, a kada u tome nisu uspjeli osnovali su opozicijsku stranku — Hrvatske nezavisne demokrate« (Ibid., str. 2). 
5 I. Fuček, Katolički sud o masoneriji ostaje bezuvjetno negativan. Mi, XXI/1997., 5, 6—7., broj za svibanj 1997. 
Usp. i I. Mužić, Masonstvo u Hrvata. V. izdanje, Verbum, Split, 1997., str. 25.—-27., 37.—38. O napadu masona De 
Michelisa na Ivana Pavla II. zbog priznanja Hrvatske vidi: Hrvatska je žrtva masonske zavjere u knjizi Srećko 
Badurina, Sugovornik vremena, Šibenik, 1997., str. 65.— 67. 

Protuhrvatska stajališta Zapada nisu se posebno tajila. »Francuski ministar vanjskih poslova je javno rekao na 
početku 90-ih da priznanje Hrvatske ne dolazi u obzir jer da to Znači da su Austrija i Njemačka dobile Prvi svjetski 
rat! To je javno rečeno. Meni je tadašnji njemački generalni konzul u Zagrebu rekao da je u trenutku kada mu je iz 
Bonna javljeno da će Njemačka svakako priznati Hrvatsku doživio potpunu izolaciju ostatka konzularnog zbora u 
Zagrebu! To vam je međunarodna zajednica i mislim da se u Zagrebu zaboravlja na taj detalj, detalj vrlo važan jer 
se dogodio kad se Hrvatima radilo o glavi.« (Carl Gustav Strčhm, Slobodna Dalmacija, broj od 16. rujna 2000., str. 
7.). 

6 Zoran D. Nenezić, Masoni u Jugoslaviji 1764—1999. Vlastito izdanje, sv. II, Beograd, 1999., str. 74, 91. 

7 Taj je razgovor prenio zagrebački Imperijal, u broju od 9. svibnja 2000., str. 41. 

8 Taj je razgovor prenesen na Internet u veljači 1999., (http://www.vlh-glc.org). 

9 Magazin (Zagreb), broj 1., za travanj 1994., str. 20.—24. Presičeku su za rat u bivšoj Jugoslaviji krivci bili 
podjednako Srbi i Hrvati. Usp. I. Mužić, Masonstvo.., ibid., str. 48—49. Važno je znati da Presiček u inozemstvu 
nije bio poznat po svome hrvatstvu. »Sa g. Presičekom razgovarao sam prvi put u životu u veljači u »Slavonic 
dvorani« u San Franciscu, dan prije njegova odlaska u Hrvatsku. Čudio sam se da kao Zagrepčanin, poslije 
tridesetak godina boravka u Americi, sada odlazi u mirovinu na otok Olib. Također da kao Hrvat (kojeg nikada u 
22 godine u ovom području nisam vidio na jednom javnom hrvatskom skupu ili zabavi, a sve sam posjećivao), od 

Beograda (pri čemu nije zaobiđena ni uobičajena floskula o 'Velikoj Srbiji", ali i potreba najšire autonomije Šiptara 
na Kosovu), najčešće se javljao zagrebački Slovenac i književnik Branko Ščmen, član Velike Lože Jugoslavija do 
aprila 1991. godine, kada je isključen iz članstva.« (Nenezić, ibid., str. 102.) Iz Šemenove knjige o hrvatskom 
masonstvu (Soba izgubljenih koraka) objavljen je u ljetu 1999. feljton u tjedniku Hrvatski obzor, u brojevima od 28. 
kolovoza, 4. rujna, 11. rujna i 18. rujna. 

Cetiniću preporučeno pismo 17. siječnja 1994. g. dakako preko uredništva citiranog tjednika, u kojemu sam mu 
iznio što mislim o njemu i načelno završio s nekonkretnom porukom, koja se odnosi na sve one, koje lako 

hrvatskim izdajnicima. 

14 O tome je Globus informiran da javnost izvijesti ovako: »Prošle subote, 21. rujna, priređeno je u Zagrebu 
značajno slobodnozidarsko slavlje. Tada je, naime, Velika loža Hrvatske međunarodno priznata te je postala 
ravnopravna velikim ložama u drugim europskim zemljama. Veliki meštar Velike lože Hrvatske, kojoj je sjedište u 
Zagrebu, postao je Radovan Horvat brat nedavno preminuloga Branimira Horvata, dosadašnjeg meštra i jednoga 
od utemeljitelja lože.« (Globus, broj od 27. rujna 1996. , str. 4.). 

15 B. Šemen, Slobodno zidarstvo, Hrvatski leksikon, sv. II., Naklada Leksikon, Zagreb, 1997., str. 437. 

16 Usp. informacije na Internetu, ibid. 

17 Ibid 

18 Ibid. 

19 Ibid. 

20 Neke od osoba koje su spomenute kao masoni to su u javnosti demantirali. Tako je Janko Vranyczany- 
Dobrinović (tada veleposlanik i šef Misije pri Europskoj zajednici) u pismu iz Bruxellesa dne 10. lipnja 1997. naveo 
da je kao i njegov pokojni otac »zaista daleko od bilo kakvog udjela u masonskim ložama«. (Imperijal broj od 13. 
lipnja 1997., str. 13.) Inače J. Vranyczany-Dobrinović je u jednom razgovoru s Tuđmanom (prema vlastitom 
navodu) izjavio da je s »vremenom... prilagođavajući se neumitnim političkim procesima, postao europejac, 
demokrat, zagovornik multinacionalnih i multikulturalnih društava«. (Nacional, broj od 15. prosinca 1999. , str. 13.) 

21 Znakovita je mogućnost da su u hrvatskoj državi članovi HAZU izabrali za svoga predsjednika Ivana Supeka. 
Supekova publicistička ostvarenja ne ulaze u povijest hrvatske književnosti, a eventualni kvalitet njegovih 

Hrvat. Međutim, sama ta činjenica ne može biti kriterij za izbor u Akademiju jer bi onda na stotine tisuća Hrvata 

22 »Riječ je, naime, o masonskom lobbyju vrlo bliskom predsjedniku Tuđmanu i njegovim najbližim suradnicima.« 

